Magyar Természetvédők Szövetsége
[bookmark: _Toc0]Kenderföldektől a Balaton jövőjéig
Vizes élőhelyek, tájhasználat és természetvédelem a klímaváltozás korában
Az október 3-i konferencia kiindulópontja a tihanyi Kenderföldek, egy egykori vizes élőhely maradványa, amely jól példázza azokat a természetvédelmi, településfejlesztési és tájhasználati kérdéseket, amelyekkel ma a teljes balatoni térség szembesül.
Időpont: 2026. október 3. (szombat) 10:30 – 15:30 
Helyszín: Németh László Művelődési Ház (Magtár), 8237 Tihany, Mádl Ferenc tér 1.
A részvétel ingyenes és minden érdeklődő számára nyitott. A rendezvény lebonyolításának és a vendéglátás megszervezésének megkönnyítése érdekében kérjük, regisztráljon az alábbi űrlapon: https://forms.gle/1Z6fVEYTm1o6wv35A 
Jelentkezési határidő: 2026. október 1.
Szervezők: Magyar Természetvédők Szövetsége, Tichon Természet-, Környezet- és Tájképvédelmi Egyesület
Természetvédelem, településfejlesztés és tájhasználat
A konferencia kiindulópontja a tihanyi Kenderföldek, egy egykori vizes élőhely maradványa, amely jól példázza azokat a természetvédelmi, településfejlesztési és tájhasználati kérdéseket, amelyekkel ma a teljes balatoni térség szembesül. A terület természeti értékeinek megismerésétől és a helyreállítás lehetőségeitől indulva olyan tágabb kérdésekről is szó lesz, mint a part menti élőhelyek szerepe a tó ökológiai egyensúlyának fenntartásában, a beépítések hosszú távú hatásai, a klímaalkalmazkodás kihívásai, valamint a természetvédelem és a fejlesztési igények közötti egyensúly megteremtésének lehetőségei.
Konkréttól az általánosig
A hagyományos konferenciáktól eltérően ezúttal nem az általános folyamatoktól haladunk egy konkrét helyszín felé, hanem a konkrétból indulunk ki, és abból vonunk le általánosabb tanulságokat a Balaton jövőjére nézve. A rendezvény célja, hogy kutatók, természetvédelmi szakemberek, döntéshozók, tervezők és helyi szereplők közösen gondolkodjanak arról, milyen jövőt szeretnénk a Kenderföldek, Tihany és az egész Balaton térsége számára, és milyen eszközökkel őrizhetjük meg, illetve erősíthetjük a táj és a helyi közösségek ellenálló képességét a klímaváltozás, a biodiverzitás-csökkenés és a növekvő területhasználati konfliktusok korában.
PROGRAM
10:30–11:00: Regisztráció
11:00–11:10: Köszöntő – Juhász Balázs, Tichon Természet-, Környezet- és Tájképvédelmi Egyesület
11:10–12:20: Kenderföldek és a természetközeli élőhelyek szerepe a vízmegtartásban, a biodiverzitás megőrzésében és a klímaalkalmazkodásban
Galambos István, botanikus, élőhelykutató: A Kenderföldek természeti értékei és ökológiai állapota, az élőhelykutatás eredményeinek bemutatása
Ilosvay György, herpetológus, a CSEMETE Egyesület elnöke, a Magyar Természetvédők Szövetsége elnökségi tagja: Vizes élőhelyek szerepe és helyreállítása a Balaton térségében és a Kenderföldek lehetséges jövője
Fülöp Bence, vízépítő mérnök: A területhasználat hatásai a helyi klímára és vízháztartásra
Sipos Katalin, az Élő Környezetért Felelős Minisztérium természetvédelemért felelős helyettes államtitkára: Természetalapú megoldások és források a helyi alkalmazkodáshoz
12:20–13:00: Szendvicsebéd
13:00–14:15: Balatoni tájhasználat, természetvédelem és alkalmazkodás a 21. század kihívásaihoz
Tóth Viktor, a HUN-REN Balatoni Limnológiai Kutatóintézet tudományos főmunkatársa:  A Balaton ökológiai kihívásai és a part menti élőhelyek szerepe
Borbély Sarolt, a Közlekedési és Beruházási Minisztérium főosztályvezetője, balatoni főtájépítész: Tájkarakter, fejlesztési igények és településrendezési kihívások a Balaton térségében
Kaszián Ágota a Természetmegőrzési Osztály munkatársa és Vers József tájegységvezető, Balaton-felvidéki Nemzeti Park: Természetvédelmi kezelői tapasztalatok és lehetőségek a Balaton térségében
14:30–15:30: Kerekasztal-beszélgetés az előadókkal: Kenderföldektől a Balaton jövőjéig - hogyan található meg az egyensúly természetvédelem, helyi közösségek és fejlesztések között?
Felkért hozzászólók:
Kötél Balázs, Tihany polgármestere
Varga Kata, Tihany főépítésze
15:30: A rendezvény zárása: Levezető: Éger Ákos, a Magyar Természetvédők Szövetsége ügyvezető elnöke
Letölthető program...
Sajtókapcsolat:
· Ladányi-Benedikt Ildikó, kommunikációs vezető
· Magyar Természetvédők Szövetsége
· +36 1 216 7297
· info@mtvsz.hu
Eredeti tartalom: Magyar Természetvédők Szövetsége
Továbbította: Helló Sajtó! Üzleti Sajtószolgálat
Ez a sajtóközlemény a következő linken érhető el:https://hellosajto.hu/?p=33043

